open-index/open-wikipedia-markdown huggingface dataset:
Asha Haji Elmi

**Asha Haji Elmi** (født 1962) er en fredsaktivist i Somalia, som ble tildelt Right Livelihood Award i 2008, med tre andre aktivister fra India, USA og Tyskland. I september 2009 var Elmi en av fem mottakere av Clinton Global Citizen Award. 

Elmi har en grad i økonomi fra Somalia National University og fra USA International University har hun en Master of Business Administration. Da kvinnene ble ekskludert fra fredsprosessen i Somalia, som involverte de fem tradisjonelle klanene i landet, dannet Elmi en sjette bevegelse for å få ta del i fredsprosessen. Elmi er grunnlegger for Save Somali Women and Children (SSWC), som ble opprettet i 1992 under borgerkrigen i landet. Asha har blitt internasjonalt anerkjent for sin aktivisme mot kjønnslemlestelse av kvinner i Somalia og andre områder av Afrika. Hun besøker ofte universitetet og høyskoler for å holde taler om de politiske forholdene i Somalia og om kjønnslemlestelse og effektene dette har på kvinner.

## Eksterne lenker
* Asha Haji Elmi Amin profile
* WAPPP Fellow, profile at Kennedy School of Government, Harvard University
* https://archive.today/20110717011905/http://www.clintonglobalinitiative.org/newsmedia/newsmedia_pressreleases_092409b.asp?Section=NewsMedia www.clintonglobalinitiative.org
* Biography on Right Livelihood Award
Gideon Ezra

**Gideon Ezra** (født 30. juni 1937 i Jerusalem, død 17. mai 2012) var en israelsk politiker og medlem av Knesset for det politiske partiet Kadima.

Ezra tjenestegjorde i Israels forsvar mellom 1955 og 1958. Han studerte statsvitenskap og geografi ved Universitetet i Haifa før han begynte ved Shin Bet i 1962. I 1995 sluttet Ezra i Shin Bet, og begynte som rådgiver for minister Moshe Shahal. Ezra ble valgt inn i Knesset ved valget i 1996 da han var medlem av partiet Likud. Han beholdt dette setet ved valgene i 1999 og 2003. Da Ariel Sharon grunnla partiet Kadima sent i 2005, sluttet Ezra seg til dette partiet.

Ezra døde av lungekreft 17. mai 2012. Plassen hans i Knesset ble tatt over av Akram Hasson.

## Referanser


## Eksterne lenker
*
Eingetragene Genossenschaft

**Eingetragene Genossenschaft** (**eG**) er en selskapsform som bare finnes i Tyskland, og som er en form for samvirke. Selskapsformen tilsvarer eingetragene Verein, som er den vanlige selskapsformen for foreninger uten næringsvirksomhet som primær aktivitet.
Rykestrasse synagoge

**Rykestrasse synagoge** (*Synagoge Rykestraße*) finnes i Rykestraße 53 i Prenzlauer Berg i Berlins bydel Pankow, i den såkalte Kollwitzkiez. Etter gjeninnviingen i 1953 er den med plass til 1 200 mennesker, den største synagogen i Tyskland.

Bygningen ble oppført mellom 1903 og 1904 i nyromansk stil etter tegninger av arkitekten Johann Hoeniger.

Synagogen er oppført i en typisk boliggate i Berlin, noe som trolig hindret en total ødeleggelse under Krystallnatten i 1938. Bygningen ble totalrenovert og innviet på nytt i 1953.

## Eksterne lenker
* 
* Berlins liste over kulturminner
Mauno Koivistos første regjering

**Mauno Koivistos første regjering** var republikken Finlands 51. regjering. De fem partiene som inngikk var: SDP, Centerpartiet, Svenska folkpartiet, ASSF og DFFF. Regjeringen styrte fra 22. mars 1968 til 14. mai 1970.

En av regjeringens fremste bedrifter var den første inntektspolitiske helhetsoppgjøret i Finland som ble godkjent straks regjeringen tiltrådte. Riksmeklingsmannen Keijo Liinamaa hadde allerede i 1967 forhandlet fram et oppgjør med arbeidsmarkets parter som innebar at regjeringen på nytt fikk fullmakter å regulere pris- og lønnsnivået.

## Ministrer

## Eksterne lenker
* 51. Koivisto Statsrådene (finsk)
Panacea (andre betydninger)

**Panacea** kan vise til:

*Panacea – latinsk form av navnet Panakeia, Asklepios' datter i gresk mytologi
*Panacea – betegnelse for universallegemiddel
*Panacea (sommerfugl) – en sommerfuglslekt
*Panacea (Florida) – en by i delstaten Florida, USA
*Panacea (musiker) – pseudonym for den tysk Drum'n'Bass-produsenten Mathis Mootz
*Panacea (gruppe) – en amerikansk hiphop-duo
*Panacea Society – en religiøs gruppe i Bedford, England
Mari Kanstad Johnsen

**Mari Kanstad Johnsen** (født 1981) er en norsk billedkunstner, illustratør og barnebokforfatter.

Mari K. Johnsen er utdannet ved Kunsthøgskolen i Oslo og Konstfack i Stockholm. Hun debuterte som bokillustratør med tegninger, malerier og kollasjer til *Barbie-Nils og pistolproblemet* av Kari Tinnen og *Vivaldi* av Helge Torvund, begge utgitt i 2011. I 2012 illustrerte hun boken *Ballongjegeren* av Anniken Bjørnes og fanzinen *Blue Cabin*. Sistnevnte vant sølv i Årets vakreste bøker 2012 i Åpen klasse. Hun har siden hatt en omfattende produksjon som illustratør, også som magasin- og avistegner for blant annet *[[Morgenbladet]]*, og høstet en rekke priser og internasjonal oppmerksomhet for arbeidet sitt.

Mari K. Johnsen bor og arbeider i Oslo. Hun er datter til designeren og grafikeren Augon Johnsen (født 1953) og lillesøsteren til illustratøren Åshild K. Johnsen (født 1978).

## Bokillustrasjoner

### Bildebøker med egen tekst
* 2013: *Livredd i Syden*
* 2014: *Ballen*
* 2016: *Jeg rømmer*
* 2017: *ABC*

### Illustrasjoner i bildebøker og annet (utvalg)

* 2011: Kari Tinnen: *Barbie-Nils & pistolproblemet*
* 2011: Helge Torvund: *Vivaldi*
* 2012: Anniken Bjørnes: *Ballongjegeren*
* 2013: Helge Torvund: *The Sudden Cats* – utgitt av Magikon
* 2015: Hege Siri: *Tunellen*
* 2015: Lene Ask: *D for tiger*
* 2016: Ruth Lillegraven: *Eg er eg er eg er : dikt for barn*
* 2017: Hilde Matre Larsen: *Gutt og jente later som*
* 2017: Hilde Matre Larsen: *Gutt og jente graver*
* 2017: Sara Villius: *Natten* – utgitt av Rabén och Sjögren i Sverige

## Referanser


## Eksterne lenker

* Egenpresentasjon med bildeeksempler
Durg (distrikt)

**Durg** (hindi: दुर्ग जिला) er et distrikt i den indiske delstaten Chhattisgarh. Distriktets hovedstad er Durg. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 38,41 % av befolkningen.

Barn i alderen 0 til 6 år utgjorde 12,60 % i 2011 mot 15,59 % i 2001. Antallet jenter i den alderen per tusen gutter er 958 i 2011 mot 966 i 2001. 

## Referanser


## Eksterne lenker
*
Far Goriot

***Far Goriot*** (fransk *Le Père Goriot*) er en roman fra 1835 av den franske forfatteren Honoré de Balzac (1799–1850). Boken inngår i Balzacs tematiske romanserie *La Comédie humaine – Scènes de la vie parisienne*, og blir beskrevet som 
personifiseringen av forblindet farskjærlighet.

Handlingen er lagt til et billig pensjonat i Paris. Romanens hovedperson *Rastignac* er en ambisiøs ung mann som har flyttet hit fra provinsen for å kjempe seg opp og frem i samfunnet. Tittelens *Far Goriot* er en annen av pensjonatets gjester, en eldre makaroniprodusent. Han får regelmessig besøk av sine to døtre *Anastasia* og *Delphine*, som på den ene side skammer seg over ham, og på den annen side er avhengige av hans pengebidrag for å opprettholde sin levestandard. Mens mange oppfatter Goriot som en patetisk skikkelse, som lar seg utnytte, oppfatter Rastignac ham lenge som en positivt oppofrende Kristusfigur, og en kontrast til alles kamp mot alle. Goriots hjelpsomhet har imidlertid gått over i en besettelse som har gjort døtrene både hjelpeløse og utakknemlige, og de prioriterer til sist å gå på ball framfor å besøke farens dødsleie. Goriot innser sin ettergivenhet, og forbanner både seg selv og de egoistiske barna. Begravelsen bekostes av Rastignac.

Romanens andre hovedhandling er Rastignacs liv og oppdrift. Under den mystiske *Vautrins* veiledning innleder han lønnsomme kjærlighetseventyr med rike gamle menns unge koner, en av dem er bankierkonen Delphine Nucingen, Goriots datter.  

Både Rastignac og Vautrin er gjennomgangsfigurer i Balzacs *Comédie humaine*, og Rastignacs videre liv omfatter både en karriere som gigolo og som statssekretær og minister., og «alt i alt tegnes skikkelsen som ondskapsfull og destruktiv, uten varme». Vautrin på sin side er både forbryterkonge, prest og politisjef. 

## Norske utgaver
* *Far Goriot*. Oversatt av Charles Kent. Aschehoug, 1928
* *Far Goriot* Oversatt av Fredrik Gjerdrum. Nasjonalforlaget, 1932
* *Gamle Goriot*. Oversatt av Tryggve Norum. Gyldendal, 1952
** *Far Goriot*. Oversatt av Tryggve Norum. Med innledning av Solveig Schult Ulriksen. Gyldendal, 1973. (Mesterverk fra verdenslitteraturen). ISBN 82-05-05655-2
** *Far Goriot*. Oversatt av Tryggve Norum; etterord av Brikt Jensen. Bokklubben, 1984. (Bokklubbens levende klassikere). ISBN 82-525-1212-7
* *Far Goriot*. Oversatt av Thomas Lundbo. Solum, 2010. ISBN 978-82-560-1673-0

## Referanser
Hamadan (provins)

**Hamadan**  (persisk: استان همدان *Ostān-e Hamedān*) er en av de trettien provinsene i Iran. Provinsens areal er 19&nbsp;368&nbsp;km². I 2016 hadde Hamadan 1&nbsp;738&nbsp;234 innbyggere. Administrasjonssenteret ligger i Hamadan. 

## Referanser


## Eksterne lenker
*
Isfahan (provins)

**Isfahan**  (persisk: استان اصفهان *Ostān-e Esfahan*) er en av de trettien provinsene i Iran. Provinsens areal er 107&nbsp;029&nbsp;km². I 2016 hadde Isfahan  innbyggere. Administrasjonssenteret ligger i byen Isfahan. 

## Referanser


## Eksterne lenker
*
Khuzestan

**Khuzestan**  (persisk: خوزستان) er en av de trettien provinsene i Iran.  Provinsens areal er 107&nbsp;029&nbsp;km². I 2016 hadde Khuzestan 4&nbsp;710&nbsp;509 innbyggere. Administrasjonssenteret ligger i byen Ahvaz som er provinsens største by med 1&nbsp;302&nbsp;591 innbyggere. Andre store byer er Dezful, Abadan, Bandar-e Mahshahr og Īzeh.

Provinsen er befolket av flere etniske grupper. Irans etniske arabere bor hovedsakelig i Khuzestan. Khuzestan ligger i region 4.  

Arabisk er det største morsmålet i Khuzestan. Betydelige minoriteter snakker persisk, lurisk, kurdisk, og tyrkisk.

## Referanser
Hormozgan

**Hormozgan**  (persisk: استان هرمزگان *Ostān-e Hormozgān*) er en av de trettien provinsene i Iran. Provinsens areal er 70&nbsp;669&nbsp;km². I 2016 hadde Hormozgan 1&nbsp;776&nbsp;415 innbyggere. Administrasjonssenteret ligger i byen Bandar Abbas. 

## Referanser
Kohkiluyeh og Buyer Ahmad

**Kohkiluyeh og Buyer Ahmad** (persisk: استان کهگیلویه و بویراحمد‎ *Ostān-e Kohgīlūye va Būyer-Ahmad*, lurisk: استان کهگیلویه و بِیرَمَد *Ostān-e Kohgīrūye-o Beyramad*) er en av de trettien provinsene i Iran. Provinsens areal er 15&nbsp;504&nbsp;km². I 2016 hadde Kohkiluyeh og Buyer Ahmad 713&nbsp;052 innbyggere. Administrasjonssenteret ligger i byen Yasuj.

## Referanser
Kristoffer Grøtli

**Kristoffer Gunvald Hanstensen Grøtli** (født 27. juni 1933, død 11. juli 2004) var en norsk kombinertløper og musiker fra Kvikne.

I 1956 ble han nummer 2 i kombinert i Holmenkollen, og året etter vant han kombinertrennet i Svenska Skidspelen i Skellefteå. I 1958 tok han bronsemedalje i NM; Samme år ble han nummer 29 i VM i Lahtis. Han vant også det 40 kilometer lange Eidsfjellrennet mellom Vingelen og Kvikne i 1958.

Grøtli spilte trekkspill i dansebandet Kviknegutta, som han startet som 15-åring sammen med Håkon Kleven i 1948. Sammen med Gunnar Lindemark, som kom med senere, kalte de seg Grøtlis Trio. Da Kristoffer Grøtli dro i militæret i 1953, ble gruppa omdøpt til Kviknegutta, ettersom ingen av medlemmene da het Grøtli. Kristoffer Grøtli kom med igjen i 1955. Kviknegutta hadde en periode den senere kjente sangeren Ivar Simastuen som medlem.

Av yrke var Kristoffer Grøtli gårdbruker. Han overtok gården Grøtli nordre på Kvikne i 1963, og drev den til han døde i 2004. Gården ble nedlagt etter hans død.

## Referanser


## Kilder
* Inger Kristine Grøtli: Kristoffer Grøtli (GeoCities-sider arkivert hos ReoCities, besøkt 11. januar 2012)
Nord-Khorasan

**Nord-Khorasan** (persisk: استان خراسان شمالی *Ostān-e Khorāsān-e Shomālī*) er en av de trettien provinsene i Iran. Provinsen ligger helt nordøst i landet, og har et areal på 28&nbsp;434&nbsp;km². I 2016 hadde Nord-Khorasan 863&nbsp;092 innbyggere. Administrasjonssenteret ligger i byen Bodschnurd. 

Nord-Khorasan ble etablert 29. september 2004, etter en deling av landets tidligere største provins, Khorasan.

## Referanser
Kanker (distrikt)

**Kanker** (hindi: कांकेर जिला) er et distrikt i den indiske delstaten Chhattisgarh. Distriktets hovedstad er Kanker. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 10,25 % av befolkningen.

Barn i alderen 0 til 6 år utgjorde 13,02 % i 2011 mot 16,42 % i 2001. Antallet jenter i den alderen per tusen gutter er 975 i 2011, det samme som i 2001. 

## Referanser


## Eksterne lenker
*
Razavi-Khorasan

**Razavi-Khorasan**, eller **Khorasan-e-Razavi**, (persisk: خراسان رضوی *Ostān-e Khorāsān-e Razavi*) er en av de trettien provinsene i Iran. Provinsen ligger nordøst i landet, og har et areal på  km². I 2016 hadde Razavi-Khorasan 6&nbsp;434&nbsp;501 innbyggere. Administrasjonssenteret ligger i byen Mashhad. 

Razavi-Khorasan ble etablert 29. september 2004, etter en deling av landets tidligere største provins, Khorasan.

Den nord-østlige delen av Razavi Khorasan samt provinsen Nord-Khorasan er befolket av kurdere som ble flyttet til regionen av Shah Abbas.   

## Referanser
Øst-Aserbajdsjan

**Øst-Aserbajdsjan** er en av de trettien provinsene i Iran. Provinsens areal er 45&nbsp;651&nbsp;km² og ligger i den nordvestlige delen av landet. I 2016 hadde Øst-Aserbajdsjan 3&nbsp;909&nbsp;652 innbyggere. Administrasjonssenteret ligger i byen Tabriz. 

Andre byer er Maragheh, Marand, Mianeh, Ahar, Bonab, Sarab, Azarshahr, Piranshahr, Naghadeh, Shabestar, Osku, Malekan, Hashtrud, Varzaqan og Bostanabad.

De fleste innbyggerne er etniske aserbajdsjanere som snakker et tyrkisk språk som ikke er beslektet med persisk.

Det er også minoriteter av armenere, persere, tatere, kurdere og assyrere.

I Qarajadag (Arasbaran), det vil si regionen mellom Aras-elven og fjellkjeden Sabalan, er det seks sjia-muslimske, tyrkisk-talende stammer av kurdisk opprinnelse: Chalabianlu, Muhammadkhanlu, Hajialilu, Hassenbeiglu, Husseinkhanlu, og Qarachorlu.

## Fotnoter

## Referanser


## Eksterne lenker
*
Usjanka

**Usjanka** (russisk: *уша́нка*, *usjanka*, «øreklafflue») er et russisk navn på ei pelslue med oppbrettet lueskygge og store øreklaffer. Sideklaffene kan brettes opp eller felles ned og knyttes under haka som vern mot kulde, uvær og vind. Usjanka er tykkere enn ei vanlig lue og gir derfor også en viss beskyttelse mot lettere støt mot hodet. Usjanka er særlig kjent som uniformslue for de sovjetiske soldatene i Den røde armé i det tidligere Sovjetunionen. Luer i pels og med øreklaffer er brukt som varme vinterluer i ulike varianter og under mange navn, for eksempel som loslue i Sjøforsvaret.

## Varianter, navn og bruk
Betegnelsen *usjanka* brukes særlig om en russisk uniformslue. På engelsk kalles luetypen gjerne *shapka* (på russisk *ша́пка*, *[[sjapka]]*) etter det russiske ordet for «lue». Samme ord, særlig i formen *chapka* og polsk *[[czapka]]*, betegner imidlertid ofte også en spesiell uniformshatt med firkantet topp båret av polske ułan-kavalerister. Store pelsluer kalles ofte på slang på norsk for «bjørnefitte», «bjønnefitte», eller «bf».

Loslue er av samme modell som usjanka, men har ofte lær eller skinn uten pels utvendig. Hodeplagget brukes blant annet som uniformslue i Sjøforsvaret. Det har to store nedbrettbare øreklaffer med syntetisk pels og er beregnet for ekstreme vinterforhold. 

### Materialer og utseende
Pelsluer kan sys av skinn, lær eller tekstil med pelsverk utvendig eller innvendig (fôr av pels). Pelsen kan være av billige typer som sau, kanin eller bisam, eller kostbarere som rødrev og mink. Moderne pelsluer har ofte fuskepels istedenfor ekte.

Utvendige tekstiler kan også ha dekor eller kamuflasjemønster.

### Historisk bruk

## Se også
* Loslue
* Pelslue, pelsklær
* Bjørneskinnslue
* Budjonovka, sovjetisk militærlue med topp og øreklaffer, brukt i mellomkrigstida
* Basjlik, kaukasisk, spiss, hetteformet lue med lange sidelapper

Av andre klaffeluer kan også nevnes den norske «finnmarkslua», en skyggelue med innvendige og utvendige ørelapper som ble brukt som til norsk feltuniform fra før 1940.

## Referanser


## Eksterne lenker
*
Qom (provins)

**Qom** (persisk: استان قم‎, Ostān-e Qom) er en av de trettien provinsene i Iran.  Provinsens areal er 11&nbsp;526&nbsp;km². I 2016 hadde Qom 1&nbsp;292&nbsp;283 innbyggere. Administrasjonssenteret ligger i byen Qom.

Nord for byen Qom ligger urananrikingsanlegget Fordow som ble bombet av amerikanske fly 21. juni 2025.

## Referanser

 
## Eksterne lenker
*
Sven Israelsson

**Sven Albert Israel Israelsson** (født 17. januar 1920 i Dala-Järna, død 9. oktober 1989 samme sted) var en svensk kombinertløper som representerte Dala-Järna IK.

Han tok bronsemedalje i kombinert i OL i St. Moritz i 1948, og ble nummer 16 på 18 kilometer langrenn. I VM i Lake Placid i 1950 ble han nummer 5 i kombinert og nummer 25 på 18 kilometer. Utenom OL-medaljen var hans store år 1947, da han ble første utlending som vant kombinert i Holmenkollen, og også vant kombinert i Lahtisspelen og Svenska Skidspelen. Han vant også kombinert i Svenska Skidspelen i 1948 og 1950. Han ble svensk mester i kombinert fem ganger, i 1944, 1946, 1947, 1948 og 1950.

Sven Israelssons sønn Sven-Olof Israelsson var også kombinertløper og OL-deltaker.

## Referanser


## Kilder
* Sports Reference: Sven Israelsson  (besøkt 11. januar 2012)
* Svenska Skidförbundet: Nordiska grenar (svenske plasseringer i OL og VM, besøkt 11. januar 2012)
* Svenska Skidförbundet: Backe/nordisk kombination (svenske mestere i skihopping og kombinert, besøkt 11. januar 2012)
* Jakob Vaage og Tom Kristensen: *[http://urn.nb.no/URN:NBN:no-nb_digibok_2009042800079 Holmenkollen – Historien og resultatene]*. De norske Bokklubbene, Stabekk 1992. ISBN 82-525-1678-5, s. 224 (digitalisert av Nasjonalbiblioteket)
* Lahden Kaupunginmuseo (Lahtis Bymuseum): Salpausselän kisat - Lahti Ski Games  (kombinert 1947)

## Eksterne lenker
*
Den 69. Golden Globe-utdelingen

**Den 69. [[Golden Globe]]-utdelingen**

15. januar 2012

----
Film – Drama: 
***The Descendants***
----
Film – Musikal eller komedie: 
***The Artist***
----
TV-serie – Drama: 
***Homeland***
----
TV-serie – Musikal eller komedie: 
*** Modern Family***
----
Miniserie eller TV-film: 
***Downton Abbey***


**Den 69. [[Golden Globe-prisene|Golden Globe]]-utdelingen** ble avholdt søndag 15. januar 2012 for å tildele priser til de beste prestasjonene innen film og TV i 2011. Ricky Gervais var programleder, noe han også var året før.

Prisutdelingens vinner var filmen *[[The Artist]]* som var nominert i sju kategorier og vant tre. Både på den røde løperen og prisutdelingen gikk rolig for seg, foruten enkelte spøker. 

## Klasser, vinnere og nominerte

## Prisutdelere

*Jessica Alba
*Antonio Banderas
*Kate Beckinsale
*Jessica Biel
*Emily Blunt
*Pierce Brosnan
*Gerard Butler
*George Clooney
*Bradley Cooper
*Meltem Cumbul
*Johnny Depp
*Robert Downey jr.
*Jimmy Fallon
*Tina Fey
*Colin Firth
*Jane Fonda
*Harrison Ford
*Sarah Michelle Gellar
*Jake Gyllenhaal
*Salma Hayek
*Dustin Hoffman
*Felicity Huffman
*Angelina Jolie
*Nicole Kidman
*Mila Kunis
*Ashton Kutcher
*Queen Latifah
*Adam Levine
*Rob Lowe
*Jane Lynch
*Elle Macpherson
*William H. Macy
*Madonna
*Melissa McCarthy
*Ewan McGregor
*Katharine McPhee
*Debra Messing
*Helen Mirren
*Julianne Moore
*Clive Owen
*Paula Patton
*Piper Perabo
*Michelle Pfeiffer
*Freida Pinto
*Brad Pitt
*Sidney Poitier
*Natalie Portman
*Seth Rogen
*Channing Tatum
*Mark Wahlberg
*Reese Witherspoon

## Referanser
Raigarh (distrikt i Chhattisgarh)

**Raigarh** (hindi: रायगढ जिला) er et distrikt i den indiske delstaten Chhattisgarh. Distriktets hovedstad er Raigarh.

Distriktet ble dannet ved sammenslåing av fyrstestatene Raigarh, Sakti, Sarangarh, Udaipur og Jashpur. Jashpur er nå et separat distrikt og Sakti er ikke en del av Raigarh-distriktet.

Raigarh er et raskt voksende industridistrikt. Et av de eldste jutespinneriene, Mohan jute mill, ligger i distriktet, og det var en gang det eneste spinneriet i staten. Raigarh er en viktig stålprodusent med flere større stålverk og kraftstasjoner som JSPL, MSP, Monnet Steel og  andre små og mellemstore produsenter. 

## Demografi
Ifølge en folketelling i 2011 hadde Raigarh-distriktet , Noenlunde tilsvarende Gabon eller Hawaii. noe som plasserer distriktet som nr. 336 av til sammen 640 distrikter i India. folketettheten var 211/km².. Over tiåret 2001-2011 var befolkningsveksten på 18,02 %. Lesekyndigheten i distriktet var på 73,7 % i 2011, og antallet barn i alderen null til seks år utgjorde 12,81 % i 2011 sammenlignet med 15,93 % i 2001. 

Om lag 17 000 snakker det austroasiatiske språket asuri.

## Galleri

File:Shivaji Maharaj Raigad.jpg|Shivaji-statuen på Raigad fort
File:Shilalekh on Raigad.jpeg  |«Pratipat Chandra lekhev....»
File:Opes of Raigad Ropeway.JPG |Taubane
File:RaigadFort1.jpg| Slottsruiner
File:Ganga sagar talav.JPG|The Ganga Sagar Lake.


## Referanser


## Eksterne lenker
*
Oslo sanitetsforening

**Oslo sanitetsforening** (**OSF**) er en ideell, humanitær organisasjon.

Foreningen har adresse Solskinnsveien 12 i Oslo. OSF er en underorganisasjon av Norske Kvinners Sanitetsforening (NKS), og hører som lokalforening inn under NKS Oslo fylke. Medlemmer av NKS kalles gjerne *sanitetskvinner*.

Kvinners helse har vært sentralt i organisasjonens arbeid, med fokus på omsorg i nærmiljøet. Av prosjektene OSF arbeider med pr. 2017 er *Foreningen Home-Start Familiekontakten* og *Kvinneprat på Tvers*.

## Historie
Foreningen ble etablert i 26. februar 1896 som Norske Kvinners Sanitetsforening (NKS). I 1911 ble OSF skilt ut som egen lokal forening under navnet *Kristiania sanitetsforening*.

## Institusjonsdrift
OSF driver og har drevet en rekke institusjoner. Blant disse er Grefsen Folkesanatorium fra 1909 til 1970, og *Oslo sanitetsforenings Utdanningssenter* som begynte som sykepleierskole allerede i 1898, og fra 1963 til 2008 var *Oslo sanitetsforenings sykepleierskole.* I 2008 overtok Oslo kommune driften av sykepleierskolen. OSF drev også Oslo Sanitetsforenings Revmatismesykehus fra 1938 til driftsnedleggelsen i 2000.

Pr. 2017 driver OSF skolen og barnevernsinstitusjonen Brusetkollen i Asker. 

OSF har et eget eiendomsselskap, OSF Eiendom AS som administrerer eiendommene.

## Referanser

## Eksterne lenker
*
Semnan (provins)

**Semnan** (persisk: استان سمنان‎ *Ostān-e Śemnān*) er en av de trettien provinsene i Iran. Provinsens areal er 97&nbsp;491&nbsp;km². I 2016 hadde Semnan 702&nbsp;360 innbyggere. Administrasjonssenteret ligger i byen Semnan.

## Referanser
Stafett-NM på skøyter 1987

**Stafett-NM på skøyter 1987** ble avholdt på Hamar stadion i Hamar 6. januar 1987.Teknisk arrangør var Hamar Idrettslag.

Norgesmestere ble Idrettsforeningen Fram for damer som stilte med Heidi Skjeggestad, Lene Håkonsen og Minna Nystedt og Ask Skøyteklubbs 1.lag for herrer som stilte med Bengt Halvorsen, Frode Rønning og Ingemar Bredeli på laget.

## Kvinner senior

## Menn senior

## Kilder
*Medaljevinnere i norske mesterskap på skøyter – Kvinner Senior, Stafett 
*Medaljevinnere i norske mesterskap på skøyter – Menn Senior, Stafett 
*
*
* 

## Eksterne lenker
* 
* 
*
Friluftsforlaget

**Friluftsforlaget** er et forlag startet i 1994 i Arendal.

Forlaget er et av de størstepå Sørlandet, med 40 utgitte bøker i forskjellige emner (2016). Forlaget drives av økologen og forfatteren Johan Christian Frøstrup.

## Eksterne lenker
*
Hugo Cabret

***Hugo Cabret*** er en amerikansk familiefilm fra 2011 regissert av Martin Scorsese. Den bygger på bestselgerromanen *[[Oppfinnelsen av Hugo Cabret]]* av Brian Selznick. 

## Handling
Filmen handler om Hugo Cabret (spilt av Asa Butterfield), en foreldreløs tolvåring som bor og arbeider på jernbanestasjonen Gare Montparnasse i Paris tidlig på 1930-tallet, og hans forhold til den bitre og gåtefulle eieren av en lekebutikk på stasjonen (spilt av Ben Kingsley). Sammen med butikkeierens fadderbarn Isabelle (spilt av Chloë Grace Moretz) forsøker Hugo å løse et mysterium knyttet til en skrivende menneskeautomat og faren som døde i en museumsbrann. Butikkeieren viser seg til sist å være den tidligere filmpioneren Georges Méliès.
### Historisk bakgrunn

File:George Melies.jpg|*Hugo Cabret* er en hyllest til Georges Méliès (1861-1938), en fransk filmpioner som portretteres i fortellingen.
Fil:Le Voyage dans la lune.jpg|Scener fra Méliès' *[[Reisen til månen]]* (1902) og andre kortfilmer blir vist i *Hugo Cabret*.
Fil:Melies's Montreuil studio.jpg|Méliès' filmstudio i Montreuil (Seine-Saint-Denis) i Frankrike. 
File:Train wreck at Montparnasse 1895.jpg|Den berømte togulykken på Gare Montparnasse 1895, jernbanestasjonen der handlingen i filmen foregår. Ulykken er skildret som en drøm i filmen.


### Hovedroller

File:Asa Butterfield in 2011.jpg|Asa Butterfield (født 1997) spiller Hugo Cabret 
File:Chloë Moretz 2010.jpg|Chloë Moretz (født 1997) spiller Isabelle, Méliès' guddatter 
File:Sir Ben Kingsley by David Shankbone.jpg|Ben Kingsley (født 1943) spiller Georges Méliès
File:Sacha Baron Cohen, 2011.jpg|Sacha Baron Cohen (født 1971) spiller stasjonsinspektør Gustave 


### Utvidet rolleliste

## Mottakelse
Filmen er Scorceses første film i 3D, og har blitt møtt med gjennomgående gode kritikker. Filmen har en oppslutning på 94% på Rotten Tomatoes.

Filmen ble nominert til hele elleve oscarpriser og vant fem i den amerikanske Oscarutdelingen 2012.

## Referanser


## Eksterne lenker
* 
*
Nordens Liberale og Radikale Ungdom

**Nordens Liberale og Radikale Ungdom** (NLRU) er en nordisk paraplyorganisasjon for liberale og radikale politiske ungdomsorganisasjoner. Fra Norge er Unge Venstre tilknyttet NLRU. Den sittende lederen er Andreas Skjæret fra Norge. 

## Formål
Formålet med NLRU er:
* å skape kontakt og samarbed mellom medlemsorganisasjonene
* å fremme liberale og radikale ideer
* å utvikle politikk med utgangspunkt i liberale og radikale prinsipper
* å bidra til den demokratiske debatt i Norden
* å fremme samarbed mellom unge i Norden og bidra til en større forståelse av likheter og forskjeller

## Medlemmer
Hege Hertzberg

**Hege Hertzberg**, tidligere **Hege Berg-Nielsen**, (født 1959) er en norsk diplomat og tidligere politiker (V). Hun var fra 2013 ambassadør i Ghana, og var mellom 2017 og 2019 direktør for Fredskorpset. Hun er fra 2019 assisterende utenriksråd i UD. Hertzberg er sideakkreditert til Liberia (2013), Mali og Gambia (2014) og fra 2015 til Sierra Leone og Burkina Faso. Tidligere var hun utviklingspolitisk direktør i Utenriksdepartementet.

Hun var leder i Unge Venstre i perioden 1985–1986, og sto på Akershus Venstres stortingsliste i 1981.  Berg-Nielsens ledertid i Unge Venstre var preget av organisasjonens harde kamper med å forene økologi og miljøvern med den liberale ideologien.

Hun er utdannet ernæringsfysiolog.

## Referanser
Barnepiken

***Barnepiken*** er en amerikansk dramafilm fra 2011 regissert av Tate Taylor. Filmen er basert på boken av samme navn av Kathryn Stockett.

Filmen handler om en ung, hvit kvinne, og hennes forhold til to svarte hushjelper i Jackson (Mississippi) i USA på begynnelsen av 1960-tallet.

Hovedrollen som Eugenia «Skeeter» Phelan spilles av Emma Stone, og andre roller spilles av Viola Davis, Octavia Spencer, Bryce Dallas Howard, Jessica Chastain, Sissy Spacek, Mike Vogel, Mary Steenburgen, og Allison Janney.

Filmen ble en suksess på kino, og har foreløpig spilt inn $&nbsp;203,4 millioner, med et budsjett på $25 millioner.

## Medvirkende
* Emma Stone som Eugenia «Skeeter» Phelan
* Viola Davis som Aibileen Clark
* Octavia Spencer som Minny Jackson
* Jessica Chastain som Celia Foote
* Bryce Dallas Howard som Hilly Holbrook
* Allison Janney som Charlotte Phelan
* Ahna O'Reilly som Elizabeth Leefolt
* Anna Camp som Jolene French 
* Mike Vogel som Johnny Foote
* Chris Lowell som Stuart Whitworth
* Cicely Tyson som Constantine Bates 
* Lila Rogers som Skeeter som barn
* Emma og Eleanor Henry som Mae Mobley Leefolt 
* Sissy Spacek som Mrs. Walters
* Brian Kerwin som Robert Phelan
* Aunjanue Ellis som Yule May Davis
* Leslie Jordan som Mr. Blackly 
* Mary Steenburgen som Elaine Stein 
* Nelsan Ellis som Henry
* David Oyelowo som Preacher Green 
* Dana Ivey som Grace Higginbotham 
* Ashley Johnson som Mary Beth Caldwell

## Eksterne lenker
* 
*
Jødebo

**Jødebo** var en betegnelse brukt på jødiske konfiskerte hjem og bedrifter under den andre verdenskrig. Eiendommene ble konfiskert og overdratt i henhold til et vedtak fattet av Vidkun Quislings regjering 26. oktober 1942 som gjorde det legalt å inndra eiendom og formuer som tilhørte jøder. Inndragningen ble effektuert av Likvidasjonsstyret for inndratte jødiske formuer som ble opprettet 20. november samme år.

Arkivet over jødebo befinner seg ved Riksarkivet på Sognsvann i Oslo.

## Litteratur
* Hegtun, Halvor; *Forvart i dype kjellere i over femti år*, Aftenposten Morgen, 18.01.1996, side 6 https://web.retriever-info.com/services/archive.html?method=displayDocument&documentId=055004199601180021&serviceId=2
Taygetomorpha

***Taygetomorpha*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

## Utseende
Ganske store (vingespenn 60-70 millimeter) sommerfugler med litt flikete vinger. Oversiden er ensfarget brun. Undersiden er brungrå med to brede, men litt diffuse, mørkere tverrstriper. Øyeflekker mangler på forvingen, men det er noen ganske små på bakvingen. Bakvingens kant er litt tannet i den bakre delen.

## Levevis
Disse sommerfuglene lever i tropisk regnskog og annen skog. De voksne sommerfuglene flyr ikke langt og holder seg inne i skyggen, eller de er aktive i skumringen. Larvene lever på planter i gressfamilien (Poaceae). De voksne sommerfuglene besøker ikke blomster, men suger gjerne til seg væske fra råtnende frukt, sopp og fugleskitt.

## Utbredelse
Slekten er utbredt fra Nicaragua i nord til Paraná, Brasil i sør.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Euptychiina
***************** Slekten *Taygetomorpha* Miller, 2004
****************** *[[Taygetomorpha celia]]* (Cramer, 1779)
****************** *[[Taygetomorpha puritana]]* (Weeks, 1902)
****************** *Taygetomorpha* sp. – ubeskrevet art fra Ecuador

## Kilder
* Markku Savela's Lepidoptera and some other life forms: Sjekkliste over artene. Hentet 11.1. 2012.

## Eksterne lenker
* 
* Brower, A.V.Z. (2006) ''Taygetomorpha'' på ''Tree of life''
* Bildegalleri over Euptychiina
* Butterflies of America - *Taygetomorpha celia*. Med mange bilder http://butterfliesofamerica.com/taygetomorpha_celia.htm 
* Bilde av ''Taygetomorpha puritana''
Saksaywaman

**Saksaywaman** (spansk skrivemåte: *Sacsayhuamán*) er en seremoniell festning fra Inkariket på en høyde to kilometer nord for den peruanske byen Cusco, inkaenes tidligere hovedstad. Den består av høye vegger bygd av polerte steiner, noen svært store, som ble satt sammen uten noen form for mørtel. På inkaenes tid hadde Cusco form som en stor puma hvis man så den fra lufta. Saksaywaman utgjorde hodet på pumaen, og veggene går derfor i sikk-sakk, for å ligne på pumaens værhår. Komplekset ble påbegynt under Pachacutis styre på 1400-tallet, og ble ferdigstilt under Huayna Cápac på 1500-tallet.

Stedet brukes i dag til å feire Inti Rami, inkaenes solfest, hvert år ved vintersolverv 24. juni.

Navnet Saksaywaman er quechua og betyr «stedet hvor ørnen mettes».

Stedet står på UNESCOs verdensarvliste.

## Eksterne lenker
*
El Jorullo

**El Jorullo** er en vulkan av typen sinderkjegle i Michoacán i Mexico, 53 km sørøst for Uruapan. Toppen av vulkanen befinner seg 1&nbsp;330 meter over havet. Den har fire mindre sinderkjegler som har vokst opp rundt den. Vulkanens siste utbrudd varte i 15 år, fra 1759 til 1774. Man kan fremdeles se flytende lava på den nordlige og vestlige sida av vulkanen.

## Eksterne lenker
*
Megisto

***Megisto*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

## Utseende
Middelsstore, brune sommerfugler. Oversiden er brun med én eller to svarte øyeflekker på forvingen og to på bakvingen. Undersiden er lysbrun med to brune tverrstreker, vanligvis med fire store, svarte og noen mindre øyeflekker.

## Levevis
Disse sommerfuglene lever i skog. Larvene lever på planter i gressfamilien (Poaceae) eller halvgressfamilien (Cyperaceae).

## Utbredelse
Slekten er utbredt i Mellom- og Nord-Amerika, fra Guatemala i sør til det sørlige Canada i nord.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Euptychiina
***************** Slekten *Megisto* Hübner, 1819
****************** *[[Megisto cymela]]* (Cramer, [1777]) 
****************** *[[Megisto viola]]* (Maynard, 1891) (ofte regnet som en underart av *Megisto cymela*)
****************** *[[Megisto rubricata]]* (Edwards, 1871)

## Kilder
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5
* Markku Savela's Lepidoptera and some other life forms: Sjekkliste over artene. Hentet 11.1. 2012.

## Eksterne lenker
* 
* Brower, A.V.Z. (2006) ''Megisto'' på ''Tree of life''
* Bildegalleri over Euptychiina
Yonder Comes a Sucker

**«Yonder Comes a Sucker»** er en amerikansk country and western-sang, skrevet av Jim Reeves. Den var Reeves' første singleutgivelse for RCA Victor og ble utgitt på singlen RCA Victor 47-6200 i 1955.
## Oversikt
Etter suksessen med «Drinking Tequila», som nådde 9.-plass på countrylistene, spilte han inn sin neste singel i 1955, «Yonder Comes a Sucker» med B-siden «I'm Hurtin' Inside». Sangen nådde 4.-plass på de amerikanske countrylistene, og 9.-plass på Cashbox Country. «I'm Hurtin'» ble også utgitt som egen singel og ble senere inkludert på albumet *Up Through the Years*.
## Norsk versjon
Vidar Lønn-Arnesen har skrevet en norsk tekst. På norsk bærer den tittelen «Livets harde spill».

### Innspillinger
*Vidar Lønn-Arnesen, utgitt på LP-platen *[[Countryfest 6]]* (Talent TLS&nbsp;4042 ) i 1980
*Nystogs, utgitt på albumet *[[Den femte & på'n igjen]]* (1986)

## Referanser
Eoin Jess

**Eoin Jess** (født 13. desember 1970 i Portsoy) er en skotsk tidligere fotballspiller og nåværende fotballtrener. Han spilte på midtbanen for Aberdeen og flere andre engelske klubber.

## Klubbkarriere
Jess begynte sin fotballkarriere med ungdomsfotball hos Rangers FC i 1986, og året etter dro han videre til Aberdeen FC hvor han hjalp klubben til en andreplass i Scottish Premier League i 1993/1994-sesongen. Han etablerte seg raskt på førstelaget og var bidragsyter til at klubben vant Scottish Cup i 1990 og Scottish League Cup i 1995. I 1996 ble han solgt til Premier League-klubben Coventry City FC, hvor han spilte 39 kamper og scoret ett mål frem til 1997, da han dro tilbake til Aberdeen.

Han spilte over 100 seriekamper og scoret 30 seriemål for Aberdeen i perioden 1997 til 2001, men vant ingenting med klubben i denne perioden. I 2000 til 2001 var han for øvrig også på et utlån til Bradford City AFC, et lån som ble gjort permanent i løpet av 2001-sesongen. På grunn av økonomiske problemer i klubben ble Jess frigitt ved sesongslutt 2002, og i august samme år meldte han overgang til Nottingham Forest FC som da spilte på nivå to. Etter at Forest rykket ned til nivå tre etter 2004/2005-sesongen ble han frigitt av klubben, og i juli signerte han under for Northampton Town FC. 

Hos Northampton fungerte han som spillende trener frem til april 2007, da han ble frigitt fra kontrakten. Etter dette la han opp som aktiv fotballspiller og ble ungdomstrener for Nottingham Forest.

## Landslagskarriere
Jess fikk sin landslagsdebut for  i en VM-kvalifiseringskamp mot  i november 1992. Han ble deretter valgt ut til den skotske troppen under EM i fotball 1996 av landslagstrener Craig Brown, hvor han fikk spille i en av tre gruppekamper mot vertsnasjonen . Hans siste av i alt 18 landskamper kom i en vennskapskamp mot  i juni 1999.

## Meritter
;Aberdeen FC
* Scottish Cup: (1) 1990
* Scottish League Cup: (2) 1989, 1995
;Personlig
* SPFA Young Player of the Year: (2) 1991, 1993
* Toppscorer i Cupvinnercupen 1994

## Referanser


## Eksterne lenker
*
Badou Ndiaye

**Papa Alioune Ndiaye** (født 27. oktober 1990) er en senegalesisk fotballspiller som spiller for den greske klubben Aris Thessaloniki.

Han har tidligere spilt for Bodø/Glimt og Diambars. I januar 2012 skrev han under en låneavtale for Bodø/Glimt. I november samme år ble overgangen gjort permanent. Ndiaye bruker kallenavnet Badou, et navn som moren ga ham da han var liten. 5. august 2015 signerte Ndiaye en treårskontrakt med den tyrkiske toppserieklubben Osmanlıspor.

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Yngvild Støen Grotmol

**Yngvild Støen Grotmol** (født 1980) er en norsk skuespiller.  

Grotmol er født i Levanger og vokste opp i Oslo og San Francisco. Hun er kjent fra TV-serier som *[[Seks som oss]]* (TV2), *[[Schmokk]]* (NRK), *[[Øyevitne (miniserie)|Øyevitne]]* (NRK), *[[Cybergullet]]* (NRK) og *Herrens Veje* (DR). Hun har en av hovedrollene i Netflix-serien *The Lørenskog disappearance* som hadde premiere høsten 2022. Hun hadde også en sentral rolle i hørespillet *[[Profitøren]]* fra 2011. 

Hun er også jazzsanger og konferansier.  

I 2020 ble hun nominert til Amanda i kategorien «beste kvinnelige birolle» for rollen i filmen *Alle utlendinger har lukka gardiner*. 

## Filmografi
*2017: Liv i TV-serien Herrens Veje - sesong 1. Produsert av DR1.
*2015: Ramrun i TV-serien TRIO Cybergullet - sesong 2. Produsert av NRK.
*2014: Camilla Bjerke i TV-serien Øyevitne. Produsert av NRK.
*2011: Janne i TV-serien Schmokk. Produsert av NRK.
* 2009: Susanne Holmboe i filmen Upperdog. Regi: Sara Johnson.
*2008: Henriette i filmen Sommerhuset. Regi: Ole Giæver.
* 2006: Alice i TV-serien Seks som oss - sesong 3. Produsert av TV2.
*2005: Politikvinne i TV-serien Drømmefangeren. Produsert av NRK.
*2005: Renate i filmen Izzat. Regi: Ulrik Imtiaz Rolfsen.

## Referanser


## Eksterne lenker
*
Nicky Walker

**Joseph Nicol «Nicky» Walker** (født 29. september 1962 i Aberdeen) er en skotsk tidligere fotballspiller som spilte målvakt for blant andre Rangers FC samt flere andre skotske og engelske klubber.

## Spillerkarriere
Walker begynte sin fotballkarriere hos Elgin City tidlig på 1980-tallet, før han som 17-åring i 1981 dro til den engelske klubben Leicester City FC. Her fikk han seks seriekamper før hjemlengsel tvang han tilbake til Skottland, hvor han skrev under på en kontrakt med Motherwell FC. Etter å ha spilt over 30 kamper for klubben ble han kjøpt opp av storklubben Rangers FC, hvor han etablerte seg som fast førstelagsmålvakt for klubben.

Da Greame Souness innførte den såkalte «engelske invasjonen» i Rangers kom blant andre landslagsmålvakten Chris Woods til klubben, som henviste Walker til benketilværelse. Etter å ha mistet plassen til fordel for Woods gjennom flere sesonger ble Walker solgt videre til Heart of Midlothian FC for 125 000 pund. Hos Hearts konkurrerte han om førstelagsplassen med Henry Smith, og begge fikk tilnærmet lik spilletid en periode før Smith tok over plassen på permanent basis og gjorde at Walker ble lånt ut til Burnley FC. I 1994 ble han solgt til Partick Thistle FC, hvor han endelig etablerte seg som fast førstelagsmålvakt. 

Etter å ha rykket ned med Partick Thistle mot slutten av 1995/1996-sesongen ble Walker solgt til Aberdeen FC for 60 000 pund, men i hard konkurranse med Derek Stillie forlot han i 1997 Aberdeen til fordel for Ross County FC, hvor han fikk over 110 seriekamper på litt over tre sesonger. Han avsluttet karrieren hos Inverness Caledonian Thistle FC i 2001/2002-sesongen og la deretter opp som fotballspiller.

## Landslagskarriere
Walker fikk sin landslagsdebut for  i en VM-kvalifiseringskamp mot  i mars 1993. Han ble deretter valgt ut til den skotske troppen under EM i fotball 1996 av landslagstrener Craig Brown, hvor han som tredjevalg bak Jim Leighton og Andy Goram ikke fikk spille noen av Skottlands tre gruppespillkamper. Hans siste av i alt to landskamper kom i en VM-kvalifiseringskamp mot  i mai 1996.

## Referanser


## Eksterne lenker
*
Stewart McKimmie

**Stewart McKimmie** (født 27. oktober 1962 i Aberdeen) er en skotsk tidligere fotballspiller som spilte høyreback for klubbene Dundee, Aberdeen og Dundee United. Med Aberdeen vant han flere titler, blant annet flere cupmesterskap og to ligamesterskap.

## Spillerkarriere
McKimmie begynte sin karriere hos Dundee FC i 1980, hvor han fikk 81 seriekamper fordelt over tre sesonger. I 1983 ble han hentet til hjemklubben Aberdeen FC av Alex Ferguson som en tenkt erstatter til Stuart Kennedy, som ble tvunget til å legge opp på grunn av en alvorlig kneskade. Like etter at han kom til klubben var han med på å vinne UEFA Super Cup 1983, i tillegg til at han i de påfølgende sesongene var med på å vinne to seriemesterskap (1984 og 1985), tre cupmesterskap (1984, 1986, 1990) og tre ligacupmesterskap (1985, 1989, 1995). I de siste årene i klubben var han også lagkaptein.

I 1997 forlot McKimmie Aberdeen til fordel for Dundee United FC, hvor han kun fikk ti seriekamper frem til 1998, da han la opp som aktiv fotballspiller. McKimmie var siden spaltist i den skotske avisutgaven av Evening Express.

## Landslagskarriere
McKimmie fikk sin landslagsdebut for  i en kamp mot  i mai 1989. Han ble deretter valgt ut til den skotske troppen under VM i fotball 1990 av landslagstrener Andy Roxburgh, hvor han spilte i to kamper mot henholdsvis  og . Han ble også tatt ut i Skottlands to påfølgende EM-sluttspill, både i EM i fotball 1992 hvor han fikk spille alle tre gruppekamper, og i EM i fotball 1996 hvor han spilte mot henholdsvis  og England. Hans siste av i alt 40 landskamper totalt kom mot nettopp England i dette siste mesterskapet.

## Meritter
;Aberdeen FC
* Scottish Premier League: (2) 1983/1984, 1984/1985
* Scottish Cup: (3) 1984, 1986, 1990
* Scottish League Cup: (3) 1985, 1989, 1995
* UEFA Super Cup: (1) 1983

## Referanser


## Eksterne lenker
*
Archeuptychia cluena

***Archeuptychia cluena*** er en sommerfugl som tilhører gruppen ringvinger (Satyrinae) i den store familien flikvinger (Nymphalidae).

## Utseende
En middelsstor, brun sommerfugl. Den skiller seg fra de fleste andre Euptychiina ved at øyeflekkene er mer tydelige på oversiden enn på undersiden av vingene.
Oversiden er brun, bakvingen har fire øyeflekker. Undersiden er lyst brungrå, det ytterste delen mørkere, med to smale, rødbrune tverrstreker og noen bittesmå øyeflekker i den ytre delen.

## Utbredelse
Arten er utbredt i Brasil.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien ringvinger, Satyrinae
*************** Gruppen Satyrini 
**************** Gruppen Euptychiina
***************** *Archeuptychia cluena* (Drury, 1782)

## Kilder
* Markku Savela's Lepidoptera and some other life forms: Sjekkliste over artene. Hentet 7.1. 2012.
* Brower, A.V.Z.(2006) *Archeuptychia* på *Tree of life* http://tolweb.org/Archeuptychia_cluena/

## Eksterne lenker
* 
* Bilder av arten
Musikkåret 1912

## Hendelser
*26. juni – Gustav Mahlers 9. symfoni uroppføres av Wiener Philharmoniker under ledelse av Bruno Walter.
**ukjent dato* – Columbia slutter å spill inn på fonografruller.
**ukjent dato * – Det tyske plateselskapet Odeon begynner med innspillinger i Skandinavia.
**ukjent dato * – Det tyske plateselskapet Favorite slutter å gjøre svenske innspillinger.


## Fødsler

* 1. januar – Rafael Sánchez Cestero, dominikansk sanger (død )
* 2. januar – 
**André Amellér, fransk komponist og musikkpedagog (død )
**Barbara Pentland, canadisk komponist (død )
* 4. januar – Noro Morales, pianist og bandleder fra Puerto Rico (død )
* 6. januar – 
**Johnny Bode, svensk tekstforfatter og sanger (død )
**Hans Richter-Haaser, tysk pianist (død )
* 8. januar – Arkady Filippenko, komponist (død )
* 11. januar – Emiliano Zuleta, vallenato-komponist, trekkspiller og sanger (død )
* 12. januar – Pipí Franco, dominikansk sanger og komponist (død )
* 17. januar – Bob Zurke, amerikansk jazzmusiker (pianist, komponist) (død )
* 25. januar – Lucho Bermúdez, colombiansk komponist (død )
*16. februar – Machito eg. *Frank Grillo*, kubansk sanger (død 1984)
*17. februar – Birgit Lennartsson, svensk skuespiller og sanger (død 1997)
*14. mars – Les Brown, amerikansk storbandsleder (død 2001)
*2. april – Sigvard Törnqvist, svensk rytter og komponist (død 1990)
*21. mai
** Sven Melin, svensk skuespiller og sanger (død 1966)
** Lille Bror Söderlundh, svensk komponist og visesanger (død 1957)
*25. mai – Herbert Wahlberg, komponist og kapellmester (død 1992)
*6. juli – Ruth Moberg, svensk skuespiller og operasangerinne (sopran) (død 1997)
*14. juli – Per-Martin Hamberg, svensk komponist, manusforfatter, regissør og radioprodusent (død 1974)
*14. november – Åke Jensen, svensk skuespiller og sangere (død 1993)
*26. november – Hans Schreiber, dansk komponist (død 1969)
*29. desember – Thore Ehrling, svensk komponist, arrangør av filmmusikk, orkesterleder og musiker (død 1994)

## Dødsfall

## Referanser
RD

**RD**, **Rd**, **rD** eller **rd** kan bety:

*Repubblicani Democratici, tidligere italiensk politisk parti
*El Directorio Revolucionario, oversatt: *Det Revolusjonære Direktorat* (RD), en cubansk militant organisasjon
*R.D. Laing, skotsk psykiater
*RD Dolphin, et utgave av amfibieflyet Douglas Dolphin
*Reasonable Doubt, musikkalbum av Jay-Z
*''De hensynsløse'' (originaltittel: *Reservoir Dogs*), amerikansk spillefilm
*Rocketdyne, amerikansk selskap som produserer rakettmotorer
*Røykdykker, person med åndedrettssystem som kan entre varme og røykbelagte områder for slukning av brann og berging
Thore Christiansen

**Karl Tore Wilhelm Christiansen** (født 12. februar 1912 i Stockholm, død 19. mars 1980 i Märsta) var en svensk sanger (baryton). 

Christiansen var medlem i Wiggerskvartetten 1935–1940. 

## Filmografi
* 1941 – *Fröken Vildkatt*

## Eksterne lenker
*